Námet

fr. Rafael Marek Tresa OP

Autor

Tomáš František Král

Z českého originálu Akathist neboli chvalozpěv

křesťanského východu k bl. Anně Kateřině Emmerichové

Vydal © Zachej.sk, 2023

Grafika © Bookwork.sk

Preklad a jazyková korektúra: PhDr. Adriana Matoľáková, PhD.

Imprimatur: Mons. Peter Rusnák, apoštolský administrátor sede vacante Prešovskej archieparchie, č. j. 1263/2023, 24. 05. 2023

ISBN: 978-80-8211-536-2 ePub

Všetky práva vyhradené. Žiadna časť tejto publikácie sa nesmie reprodukovať v žiadnej podobe ani žiadnym spôsobom (elektronicky, mechanicky, fotokópiami ani iným spôsobom)
bez súhlasu vlastníka autorských práv.

Čo je akatist?¹

Jedným z najčastejších aspektov, ktoré predstavujú východný obrad medzi ľuďmi tohto sveta, je po svätých ikonách spev akatistu (gr. Ἀκάθιστος Ὕμνος = nesedavý hymnus). To, čo v oboch prípadoch priťahuje človeka k spiritualite Východu, je hĺbka. Pri ikone človek zaťahuje na hlbinu svojho vnútra zrakom, pri akatiste prostredníctvom sluchu.

Akatist je oslavno-ďakovný chválospev. Je to žáner, ktorý má určité znaky, ktoré treba dodržať. Úplne prvý Akatist k Presvätej Bohorodičke bol napísaný v gréčtine s prísnou veršovou štruktúrou v časomiere.

Každý akatist sa skladá z kondakov a ikosov s následnými chairetizmami (od gréckeho slova chaire – anafory Raduj sa).

Cieľom každého kondaku je udať tému, ktorá je rozvinutá v ikose a následne rozmenená na drobné v chairetizmoch. Po kondaku nasleduje trojité zvolanie Aleluja, ktoré smie byť adresované iba Bohu, hoci ide o akatist k Bohorodičke, anjelom či svätým.

Prvá zmienka o modlitbe akatistu sa spája so zázračným zachránením Konštatínopola pred Avarmi v roku 626. Patriarcha Sergej I. konal s veriacimi v Blachernách sprievod. Na predmestí Blachern vzal patriarcha uchovávané šaty Bohorodičky a čiastočne ich namočil do mora. V búrke, ktorá vzápätí nastala, bolo zničené nepriateľské loďstvo. Veriaci sa následne zhromaždili v blachernskom chráme a celú noc spievali ďakovné piesne, počas ktorých stáli. Odtiaľ je odvodený názov spomínanej bohoslužby, ktorá sa modlí postojačky.

Akatist je modlitba, ktorá dáva pôžitok oslavy i oddychu pri Bohu.

Koniec ukážky